จงเสนอไอเดีย 4 เรื่องหลัก ที่ “เดียร์ทัมมี่” (Dear Tummy) ถือเป็นหัวใจในการสร้างประสบการณ์ให้ลูกค้า ได้แก่
1.New Grocerant Experiences นำเสนอประสบการณ์ใหม่ของการช้อปปิ้งในรูปแบบของ “โกรเซอรองต์” (Grocerant) ลูกค้าสามารถนั่งทานอาหารที่ร้าน ตามเมนูที่สร้างสรรค์โดย Food Artisans ผู้เชี่ยวชาญด้านวัตถุดิบ และอาหาร หรือจะเลือกซื้ออาหารปรุงสุกพร้อมทาน วัตถุดิบสดๆ และเครื่องปรุงที่คัดสรรมาในแต่ละร้าน เพื่อนำกลับไปทานที่บ้านก็ได้ ทำให้ลูกค้าได้รับประสบการณ์ที่หลากหลาย และแรงบันดาลใจใหม่ๆ ในการรับประทาน และทำอาหาร จาก Food Artisans ผ่านร้านต่างๆ ในรูปแบบของร้านสเปเชียลตี้สโตร์ทั้ง 7 ร้าน


2.Most Prestigious Food Artisans สร้างสรรค์อาหารโดย Food  Artisans ที่มีชื่อเสียง เพื่อมอบประสบการณ์ด้านอาหารให้ลูกค้า โดย Food Artisans จะนำเสนอรสชาติอาหารต้นตำหรับจานเด็ด และส่วนผสมที่คัดสรรมาเป็นอย่างดีเพื่อสร้างสรรค์รสชาติอาหารด้วยความหลงใหลอย่างตั้งใจให้เป็นสูตรเฉพาะจาก Food Artisans 4 ท่าน ได้แก่ มาร์โค เวสต์มาส (Marco Westmaas), เซดริก การ์โด (Cédric Cador), ราเดค ซาร์บินสกี้(Radek Zarebinski) และ ซาแมนต้า ฮาเบอร์ลี (Samantha Häberli)


3.First-in-Asia Technology and Convenience in Shopping Experience มีการนำเสนอเรื่องเทคโนโลยีการประกอบอาหารมาใช้เป็นแห่งแรกในเอเชีย โดยให้ความสำคัญกับอุปกรณ์เครื่องครัวทุกชิ้น เพื่อให้อาหารออกมามีรสชาติที่ดีที่สุด โดยร้าน Klong San Poultry Market เป็นที่แรกในเอเชียที่ได้นำเข้า “เตาย่างไก่” แบรนด์โจสเปอร์ (Josper Rotisserie Grill) ที่ได้รับความเชื่อถือระดับโลกมากว่า 50 ปี


“ความพิเศษของเตาเครื่องนี้ คือ การใช้ถ่านจากไม้ที่ดีที่สุด และเทคโนโลยีขั้นสูงของรอบหมุนในการย่างไก่ ทำให้ได้ไก่ย่างที่มีเนื้อนุ่ม กรอบนอก ฉ่ำใน และเดียร์ทัมมี่ยังเป็นพันธมิตรกับธนาคารกสิกรไทย เพื่อสร้างประสบการณ์การจับจ่ายสินค้ารูปแบบใหม่ที่สะดวกสบาย ด้วยการนำ Auto-Cash Machine หรือ “เครื่องจ่ายเงินอัตโนมัติ” เข้ามาติดตั้งในทุกร้าน


4.The Most Environmental-friendly Store เป็นมิตรต่อสิ่งแวดล้อม โดยเดียร์ทัมมี่เป็นที่แรกในประเทศไทยที่เริ่มงดใช้ถุงพลาสติกแบบใช้ครั้งเดียวในการบรรจุสินค้าโดยเด็ดขาด ลูกค้าสามารถนำถุงผ้ามาใส่สินค้า หรือสามารถเลือกซื้อ “ถุงพลาสติกชีวภาพ” (Bio-Compostable Bag) ผลิตจากพืชที่มีคุณสมบัติย่อยสลายได้ทางชีวภาพ และยังเป็นมิตรต่อสิ่งแวดล้อม โดยถุงพลาสติกชีวภาพจะมีฉลาก GC Compostable เพื่อยืนยันวัตถุดิบ (Material Label) บ่งบอกว่าสินค้า หรือบรรจุภัณฑ์ของผู้ประกอบการนั้นๆ ผลิตขึ้นจากเม็ดพลาสติกที่สลายตัวได้ทางชีวภาพ (Compostable Plastics) ที่กลุ่มบริษัท พีทีที โกลเคมิคอล (GC Group) ผลิต หรือรับรอง